CELEX: C2005/229/13
Language: et
Date: 2005-09-17 00:00:00
Title: Kohtuasi C-274/05: Euroopa Ühenduste Komisjoni 4. juuli 2005. aasta hagi Kreeka Vabariigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/6
            
         Euroopa Ühenduste Komisjoni 4. juuli 2005. aasta hagi Kreeka Vabariigi vastu
   (Kohtuasi C-274/05)
   (2005/C 229/13)
   Kohtumenetluse keel: kreeka
   Euroopa Ühenduste Komisjon esitas 4. juulil 2005 Euroopa Ühenduste Kohtule hagi Kreeka Vabariigi vastu. Hageja esindajad on õigustalituse ametnikud Georgios Zavvós ja Hans Støvlbæak, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Kreeka Vabariik
               
                           —
                        
                        
                           ei tunnustanud teise liikmesriigi pädevate asutuste poolt väljastatud diplomeid selliste õpingute raames, mis tuginevad diplomite tunnustamise kokkulepetele;
                        
                     
                           —
                        
                        
                           nägi ette hüvitavate meetmete vastuvõtmise suuremal hulgal juhtudest, kui direktiivis on lubatud;
                        
                     
                           —
                        
                        
                           tegi kõrgharidusdiplomite kutsealase samaväärsuse tunnustamise nõukogule ülesandeks uurida, kas “haridusasutus, milles taotleja sai oma kutseõppe, on kõrgharidusasutus” ja millises ulatuses “on taotleja tõendanud oma kutsealast kogemust, mille ta on saanud siis, kui hariduse kestus on vähemalt üks aasta vähem kui Kreekas samal kutsealal tegutsemiseks on nõutud”;
                        
                     
                           —
                        
                        
                           ei võtnud arvesse teises liikmesriigis saadud kutsealase kvalifikatsiooni kutsealast tunnustamist seoses töötamisega avalikus sektoris ja vastuvõtuga Techniko Epimelytyrio Elladas'esse ja
                        
                     
                           —
                        
                        
                           nõudis Kreeka konsulaadi poolt kinnitatud ja välisministeeriumis või advokaadi poolt tõlgitud tõendi esitamist vastuvõtuks Techniko Epimelytyrio Elladas'esse,
                        
                     siis on ta rikkunud nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (1) artiklitest 1, 3, 4, 7, 8 ja 10 tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Õiguslikud alused ja peamised argumendid
   Komisjon heidab Kreeka Vabariigile ette seda, et ta ei ole direktiivi 89/48/EMÜ sätteid korrektselt oma siseriiklikku õigusesse üle võtnud.
   
      (1)  EÜT L 19, 24.1.1989